stanford-oval/wikipedia huggingface dataset:
אביגדור ליברמן
פלילים

ביוני 1997, בהיותו מנכ"ל משרד ראש הממשלה, בעקבות תחקיר עיתונאי נפתחה נגד ליברמן חקירה ביחס לשלושה חשדות בדבר טוהר המידות בעמותת "גשר עלייה": קבלת תפקיד פיקטיבי, אי החזרת הלוואה ומכירה ביוקר של רכב לעמותה. ליברמן נחקר באזהרה ביולי 1997 ותיק החקירה נגדו נסגר במרץ 1999 בשלושת הסעיפים בעילות של חוסר ראיות מספיקות וחוסר עניין לציבור.
באפריל 1997 המליצה המשטרה להעמיד לדין את ליברמן בפרשת בר-און חברון, אך הפרקליטות החליטה לא להגיש כתבי אישום כנגד איש מהמעורבים בפרשה.
בסוף 1999 הוגש כתב אישום נגד ליברמן באשמת תקיפה, תקיפת קטין ואיומים. התקיפה ארעה לאחר שבנו בן ה-12 של ליברמן סיפר לו כי שלושה ילדים הכו אותו. לפי כתב האישום, הכה ליברמן את אחד הילדים האלה בפניו, וכתוצאה מכך נפל הילד וראשו נחבט בקיר, ולאחר מכן גרר ליברמן בכוח את הילד לרכבו ואיים עליו כי יכה אותו בשנית אם יחזור ליישוב נוקדים. בספטמבר 2001 הורשע ליברמן, במסגרת עסקת טיעון, בתקיפת קטין ובאיומים, והוטל עליו לשלם 10,000 ש"ח פיצוי לקורבן ועוד 7,500 ש"ח קנס.
ליברמן נחקר בחשד כי קיבל מיליוני שקלים בזמן שכיהן כחבר הכנסת. לפי החשדות, הכספים עברו דרך חברה בבעלותו בשם "נתיב אל המזרח", שקיבלה מהשנים 1999 עד 2006 סכומי כסף גדולים שהיו אמורים להגיע לכאורה לכיסו של ליברמן, כשוחד מאת מיכאל צ'רנוי ואחרים. הוא נחשד גם בהחזקת חברות נוספות בקפריסין, ששימשו להעברת כספי שוחד באמצעות "איש קש". חשדות אחרים נוגעים לחברה ל"ייעוץ עסקי" בשם "מ. ל. 1", אותה הקימה ביולי 2004 בתו, מיכל ליברמן, כשהייתה בת 21. לחברה הוזרמו תוך שלוש שנים מאז הוקמה כ-7 מיליון ש"ח מחוץ לארץ. החברה שילמה משכורות גבוהות לליברמן האב ולבתו.
במרץ 2010 חקרה המשטרה את ליברמן בחשד כי קיבל משגריר ישראל בבלארוס, זאב בן אריה, פרטים על אודות בקשה חסויה לסיוע משפטי שהגישה משטרת ישראל לממשלת בלארוס בעניין החקירה נגדו. החקירה נסובה גם סביב מעורבותו של השר ליברמן במינויו של בן אריה ליועץ במטה המדיני של משרד החוץ ולשגריר בלטביה. בן אריה עצמו הורשע במסירת מידע לאדם שאינו מוסמך, בגילוי הפרת חובה ובשיבוש הליכי משפט, ובאוקטובר 2012 נגזרו עליו 4 חודשי עבודות שירות.
בדצמבר 2012 הודיע היועץ המשפטי לממשלה, יהודה וינשטיין, על ההחלטה לסגור את התיק העיקרי נגד ליברמן, בגלל היחלשות הראיות במהלך הזמן (בהמשך לכך נסגרו גם תיקי החקירה נגד יתר החשודים בפרשה) ולהגיש כתב אישום בפרשת השגריר. בעקבות זאת התפטר ליברמן מתפקיד שר החוץ והודיע על הסרת חסינותו. סגירת התיקים הייתה בניגוד לדעתם של בכירי הפרקליטות שהיו מעורבים בתיק.
ב-30 בדצמבר 2012 הגישה פרקליטות המדינה כתב אישום נגד ליברמן המייחס לו עבירות של מרמה והפרת אמונים בפרשת השגריר. ב-6 בנובמבר 2013 הוא זוּכה פה אחד.
ב-31 באוגוסט 2022, עוזרו לשעבר של ליברמן יוסי כמיסה, פרסם פוסט ארוך בפייסבוק ובו רשימה ארוכה של טענות למעשים פליליים חמורים מצידו של ליברמן. בין השאר טען שליברמן הציע לו 100 אלף דולר כדי לרצוח ניצב במשטרה. הוא גם האשים את היועצת המשפטית לממשלה גלי בהרב-מיארה שאף על פי שהגיש תלונה למח"ש חודש קודם לכן לא עשתה דבר בנושא. ב-1 בספטמבר פרסם ליברמן פוסט תגובה תחת הכותרת "נתניהו בפאניקה" ובו דחה את כל הטענות של כמיסה נגדו. מאוחר יותר האשים ליברמן את נתניהו בפרסום הפרשה בתקופת הבחירות ואמר עליו "האיש פשוט חלאת המין האנושי – אין לו קווים אדומים". ב-4 בספטמבר הורתה היועמ"שית לפתוח בבדיקות ראשונות באשר לטענות. ב-5 בספטמבר 2022 הגיש ליברמן קובלנה פלילית כנגד יוסי כמיסה. ב-8 באפריל 2024 החלו בבית משפט השלום בפתח-תקווה דיונים בקובלנה פלילית זו.
חיים אישיים

ליברמן נשוי לאלה (לבית ציפקין), עולה מאוזבקיסטן (במקור ממולדובה), לשעבר גננת, עובדת מוסד ביאליק ופעילה בג'וינט, ולהם בת ושני בנים. אלה שומרת מסורת ובתם מיכל חזרה בתשובה. ליברמן מתגורר בהתנחלות נוקדים.
לקריאה נוספת

אביגדור ליברמן, האמת שלי, הד ארצי, 2004. (הספר בקטלוג ULI)
אביה אלף, תיק ליברמן: כתב האישום שלא הוגש, כנרת, זמורה-ביתן, 2015. (הספר בקטלוג ULI)
דונג ג'ה-האו

זהו שם סיני; שם המשפחה הוא .
דונג ג'ה-האו (במנדרינית: 董志豪; נולד ב-31 במרץ 2005) הוא שחיין סיני, אלוף עולם (דוחה 2024) וסגן אלוף משחקי אסיה (האנגג'ואו 2022) במשחה ל-200 מטר חזה.
ביוגרפיה > 2023

באליפות האביב של הרפובליקה העממית של סין שנערכה במרץ סיים במקום השני במשחה ל-200 מטר חזה בשיא עולם חדש לנוער של 2:08.83 דקות.
באליפות העולם שנערכה ביולי בפוקואוקה שביפן סיים במקום רביעי בשיא עולם חדש לנוער של 2:08.04 דקות, כשהוא שובר את שיא העולם לנוער שקבע בעצמו בשלב חצי הגמר ועמד על 2:08.47 דקות.
ביוגרפיה > 2023 > סגן אלוף משחקי אסיה

במשחקי אסיה שנערכו בספטמבר בהאנגג'ואו שברפובליקה העממית של סין זכה במדליית כסף במשחה ל-200 מטר חזה בתוצאה של 2:08.67 דקות.
ביוגרפיה > 2024 > אלוף עולם

באליפות העולם שנערכה בפברואר בדוחה שבקטר זכה במדליית זהב במשחה ל-200 מטר חזה בשיא אישי חדש של 2:07.94 דקות, לפני קספר קורבו מהולנד (2:08.24 דקות) וניק פינק מארצות הברית (2:08.85 דקות). בנוסף, סיים במקום 16 במשחה ל-100 מטר חזה בתוצאה של 1:00.45 דקות, ובמקום 11 במשחה שליחים 4x100 מעורב משולב בתוצאה של 3:48.16 דקות.
באולימפיאדת פריז סיים במקום הרביעי במשחה ל-200 מטר חזה בתוצאה של 2:08.46 דקות.
שיאים אישיים > בריכה אולימפית

50 מטר חזה: 27.58 שניות (2023)
100 מטר חזה: 59.73 שניות (2023)
200 מטר חזה: 2:07.94 דקות (2024)
סבב הסנוקר העולמי

סבב הסנוקר העולמי (באגלית: World Snooker Tour) הוא הסבב המקצועני המרכזי של תחרויות סנוקר. בכל עונת תחרויות משתתפים בסבב כ-128 שחקנים המתחרים ביניהם על פרסים כספיים ונקודות בדירוג העולמי.
הסבב מנוהל על-ידי חברת World Snooker Limited. בעליה העיקריים הם חברת מצ'רום ספורט (Matchroom Sport) (51%) והתאחדות הביליארד והסנוקר המקצוענית העולמית (WPBSA) (26%), הגוף העליון המנהל את ענף הסנוקר בעולם.
בישראל, רוב תחרויות הסבב משודרות באופן ישיר בערוצי יורוספורט.
רקע

עד שנות ה-70 היה רק מספר מצומצם של תחרויות שהתקיימו מדי שנה. ב-1971 החלה התאחדות הביליארד והסנוקר המקצוענית העולמית (WPBSA – ‏World Professional Billiards and Snooker Association) לנהל את תחרויות הסבב. מאז עלה מספר התחרויות המתקיימות מדי שנה ותחנות טלוויזיה החלו לשדר תחרויות. ב-1969, זמן קצר לאחר שהחלו שידורים בצבע, החלה ה-BBC לשדר את תוכנית הסנוקר פוט-בלאק (Pot Black), שהיה טורניר הסנוקר הראשון בעולם ששודר אי פעם בצבע. התכנית סייעה להפוך את הסנוקר מענף ספורט איזוטרי לפופולרי. מקובל לראות בתקופה זו כהתחלת העידן המודרני של ענף הסנוקר.
מ-2010 מחזיקה חברת מצ'רום ספורט בעלות על רוב האחזקות ב-World Snooker Limited. מאז, גדלו סך הפרסים הניתנים מדי שנה מכ-3.5 מיליון פאונד ליותר מ-16 מיליון, ומספר התחרויות גדל באופן משמעותי. בעונת 2008/09 התקיימו שמונה תחרויות דירוג, ואילו בעונת 2024/25 צפויות להתקיים 18 תחרויות דירוג.
תחרויות בעונת המשחקים

עונת המשחקים 2024/25 התחילה ב-10 ביוני 2024 עם טורניר ליגת האלופים (Championship League), ותסתיים ביומה האחרון של אליפות העולם בסנוקר ב-5 במאי 2025. אליפות העולם בסנוקר היא התחרות האחרונה המתקיימת בכל עונה. מקובל לחלק את התחרויות לשני סוגים: תחרויות דירוג ותחרויות הזמנה. תחרויות דירוג פתוחות לכל השחקנים החברים בסבב וההישגים בהן משפיעים על הדירוג העולמי. תחרויות הזמנה פתוחות רק לשחקנים מסוימים המוזמנים אליהן לפי שיקול הדעת של מארגני התחרות. תחרויות אלה לרוב נושאות פרסים כספיים גבוהים אך הן אינן משפיעות על הדירוג העולמי.
רוב התחרויות מתנהלות בשיטת המפסיד-יוצא ("נוק-אאוט"). מספר המשחקונים (frames) המשוחקים בכל שלב בתחרות גדל ככל שמתקדמים בתחרות. במאסטרס הגרמני, למשל, הסיבוב הראשון עד הסיבוב החמישי משוחקים בשיטת "הטוב מ-9 משחקונים אפשריים" (השחקן הראשון שזוכה בחמישה משחקונים מנצח ועולה לשלב הבא), חצאי הגמר משוחקים בשיטת "הטוב מ-11 משחקונים אפשריים" (השחקן הראשון שזוכה בשישה משחקונים מנצח ועולה לגמר), ושלב הגמר משוחק בשיטת "הטוב מ-19 משחקונים אפשריים" (השחקן הראשון שזוכה בעשרה משחקונים מנצח וזוכה בטורניר). בשלב הראשון של אליפות העולם משחקים בשיטת "הטוב מ-19 משחקונים אפשריים", ואילו בגמר אליפות העולם משחקים בשיטת "הטוב מ-35 משחקונים אפשריים".
לרוב התחרויות שני שלבים. השלב המרכזי (Main draw) ושלב המוקדמות (Qualifying stage). השלב המרכזי מתקיים בדרך כלל במקום מרכזי לעיניי קהל ומשודר בטלוויזיה. שלב המוקדמות מתקיים בדרך כלל במקום אחר ואיננו משודר בטלוויזיה. למשל, במאסטרס הגרמני ב-2024, השלב המרכזי התקיים בהיכל הטמפודרום בברלין עם השחקנים שהעפילו אליו, ואילו שלב המוקדמות התקיים בשפילד כחודש וחצי לפני כן.
שלוש תחרויות – אליפות העולם בסנוקר, המאסטרס ואליפות בריטניה (UK Championship) נחשבות לתחרויות יוקרתיות במיוחד והם מכונות תחרויות "הכתר המשלוש" (Triple Crown). ניתן לראות בהן תחרויות מקבילות לטורנירי הגרנד סלאם בטניס מבחינת חשיבותן בענף.
זכאות להשתתפות בסבב

64 המדורגים ראשונים בעולם בתום כל עונה זכאים להשתתף בסבב עונה נוספת. שחקנים שאינם בין 64 הראשונים והצטרפו לסבב רק בשנה האחרונה גם כן זכאים להשתתף בסבב עונה נוספת. ארבעת השחקנים שצברו את מירב הנקודות בשנה האחרונה (one year list) שטרם הבטיחו את מקומם בסבב על-פי אחד מהקריטריונים האחרים, גם כן זכאים להשתתף בסבב עונה נוספת. שאר השחקנים נושרים מהסבב. בכל עונה מעפילים לסבב שחקנים חדשים שלא היו בו בעונה הקודמת. שחקנים אלו עשויים להיות שחקנים צעירים החדשים בעולם הסנוקר, או שחקנים שהשתתפו בעבר בסבב העולמי ונשרו ממנו. מספר השחקנים בסבב הוא כ-128 עם שינויים קלים מעונה לעונה. נכון לאוקטובר 2024 משתתפים בסבב 126 שחקנים.
זכאות להשתתפות בסבב > דרכים להעפיל לסבב

שחקנים שאינם בסבב העולמי המעוניינים להעפיל אליו יכולים לעשות זאת במספר דרכים. מספר השחקנים החדשים בסבב והדרכים להעפיל אליו עשויים להשתנות מעונה לעונה. שחקנים חדשים המעפילים לסבב מקבלים כרטיס סבב (Tour Card) לשנתיים. לאחר שנתיים עליהם לעמוד בקריטריון של דירוג בין ה-64 הראשונים בעולם בכדי להמשיך להשתתף בתחרויות בסבב.
Q School (Qualification school)
המסלול המרכזי להעפלה לסבב הוא ה-Q School. זהו סבב תחרויות בו משתתפים שחקנים שאינם חלק מסבב הסנוקר העולמי. הוא מתקיים בדרך כלל בחודשים מאי–יוני, זמן קצר לאחר סיום עונת הסבב העולמי. מספר המשתתפים והפורמט של ה-Q School עשוי להשתנות משנה לשנה. ב-2024 התקיימו ארבעה טורנירים במסגרת ה-Q School, מהם העפילו 12 שחקנים לסבב העולמי. שני טורנירים התקיימו באנגליה אשר מכל אחד מהם העפילו ארבעה שחקנים לסבב העולמי, ושני טורנירים התקיימו בתאילנד, אשר מכל אחד מהם העפילו שניים לסבב העולמי. השחקנים אשר העפילו מה-Q School לסבב העולמי מקבלים כרטיס לסבב (Tour Card) התקף לשנתיים. לאחר שנתיים עליהם לעמוד בקריטריון של דירוג בין 64 הראשונים בעולם על מנת להמשיך להתחרות בסבב.
מסלולי העפלה נוספים
מדי שנה מוענקים כרטיסי סבב לשחקנים נוספים שזכו להישגים. למשל, בעונת 2023/24 אלוף העולם ואלוף אירופה לחובבים קיבלו כרטיס לסבב כמו גם אלופת העולם לנשים. בנוסף, שחקנים המצטיינים בתחרויות Q Tour (ראו מטה) עשויים לקבל כרטיס לסבב. במקרים מסוימים מציע הסבב לשחקנים כרטיס סבב בהזמנה (Invitational Tour Card). ב-2016 למשל, נשר כוכב העבר ג'ימי וייט אל מחוץ לסבב, אך לאחר מכן קיבל כרטיס הזמנה והמשיך להתחרות בסבב. ב-2020 גם השחקן מרקו פו מהונג קונג איבד את מעמדו בסבב, לאחר שלא התאפשר לו להתחרות במהלך מגפת הקורונה, אך הוא קיבל כרטיס הזמנה לסבב והמשיך להתחרות גם כן.
הדירוג העולמי

הדירוג העולמי נקבע על פי סכומי הזכיות של שחקנים בתחרויות דירוג. בכל טורניר מוגדר מראש הפרס הכספי המוענק לשחקנים, בהתאם לשלב בו הגיע בטורניר. הפרס הגבוה ביותר מוענק לזוכה בטורניר ופרסים נמוכים יותר מוענקים למפסיד בגמר, למפסידים בחצי הגמר וכו'. שחקן שזכה בטורניר בו הפרס הראשון הוא 80 אלף פאונד, יזכה ל-80 אלף נקודות בדירוג העולמי. הדירוג העולמי מתעדכן לאחר כל טורניר דירוג. הנקודות בדירוג העולמי משקפות את סך כל הזכיות בתחרויות דירוג של שחקן מסוים במשך שנתיים. לאחר שחולפות שנתיים מסיומו של טורניר דירוג, הנקודות בו נמחקות לכל השחקנים שזכו בפרס כספי בטורניר.
הדירוג העולמי משמעותי לגבי תחרויות הזמנה שאינן פתוחות לכל השחקנים בסבב. לטורניר המאסטרס, למשל, מוזמנים רק 16 השחקנים הראשונים בדירוג העולמי. כמו כן, לאליפות העולם ולאליפות בריטניה מעפילים באופן אוטומטי 16 השחקנים המדורגים בעולם גם כן, ואילו על שאר השחקנים בסבב להשתתף בשלבי המוקדמות בכדי להעפיל לאליפות.
בעונת 2024/25, בחלק מהטורנירים, 32 הראשונים בעולם יעיפילו אוטומטית לשלב המרכזי ושאר השחקנים ישתתפו תחילה בשלב המוקדמות.
.
הדירוג העולמי > צמרת הדירוג העולמי הנוכחי

זוהי צמרת הדירוג העולמי נכון למרץ 2025.
| מיקום | מדינה | שחקן | ניקוד |
| --- | --- | --- | --- |
| 1 | אנגליה אנגליה | ג'אד טראמפ | 1,788,700 |
| 2 | אנגליה אנגליה | קיירן וילסון | 1,221,800 |
| 3 | אנגליה אנגליה | מארק סלבי | 798,000 |
| 4 | אנגליה אנגליה | רוני או'סאליבן | 693,000 |
| 5 | ויילס ויילס | מארק ויליאמס | 651,600 |
| 6 | בלגיה בלגיה | לוקה ברסל | 623,900 |
| 7 | סקוטלנד סקוטלנד | ג'ון היגינס | 607,250 |
| 8 | צפון אירלנד צפון אירלנד | מארק אלן | 602,400 |
| 9 | הרפובליקה העממית של סין סין | דינג ג'ונווי | 561,000 |
| 10 | אנגליה אנגליה | שון מרפי | 518,900 |
סבב משני

החל מ-1994 מתקיימים טורנירים הפתוחים לשחקנים שאינם בסבב העולמי, המעניקים לשחקנים הזדמנות לצבור ניסיון ולזכות בפרסים. סבב טורנירים זה נקרא בשמות שונים לאורך השנים. החל מעונת 2021/22 מותג סבב זה מחדש כ-Q Tour והוא מתקיים במקביל לסבב העולמי. לשחקנים המצטיינים במסגרת ה-Q Tour מוענקים כרטיסים לסבב העולמי. בעונת 2023/24 זכו ארבעה שחקנים מה-Q Tour בכרטיסים לסבב העולמי והם יהיו זכאים להתחרות בו בשנתיים הבאות.
תחרויות הסבב בעונת 2024/25

אלו הן התחרויות המתוכננות לעונת 2024/25 לפי לוח הזמנים שלהן בעונה. ערכי כספי הפרסים הם בפאונד.
תחרויות הסבב בעונת 2024/25 > תחרויות דירוג

| תאריך | שם התחרות | עיר | זוכה | תוצאה | סגן | פרס לזוכה | פרס לסגן | סך כל הפרסים |
| --- | --- | --- | --- | --- | --- | --- | --- | --- |
| 10 ביוני – 3 ביולי 2024 | ליגת האלופים (טורניר דירוג) | לסטר | אנגליה אלי קרטר | 3–1 | ויילס ג'קסון פייג' | 33 אלף | 23 אלף | 328 אלף |
| 19 – 25 באוגוסט 2024 | גרנד פרי שיאן | שיאן | אנגליה קיירן וילסון | 10–8 | אנגליה ג'אד טראמפ | 177 אלף | 76 אלף | 850 אלף |
| 30 באוגוסט – 7 בספטמבר 2024 | מאסטרס ערב הסעודית | ריאד | אנגליה ג'אד טראמפ | 10–9 | ויילס מארק ויליאמס | 500 אלף | 200 אלף | 2.302 מיליון |
| 12 – 22 בספטמבר 2024 | אליפות אנגליה הפתוחה | ברנטווד | אוסטרליה ניל רוברטסון | 9–7 | הרפובליקה העממית של סין וו ייזה | 100 אלף | 45 אלף | 550.4 אלף |
| 23 – 29 בספטמבר 2024 | אליפות בריטניה הפתוחה | צ'לטנהם | אנגליה מארק סלבי | 10–5 | סקוטלנד ג'ון היגינס | 100 אלף | 45 אלף | 502 אלף |
| 6 – 12 באוקטובר 2024 | אליפות ווהאן הפתוחה | ווהאן | הרפובליקה העממית של סין שיאו גואודונג | 10–7 | הרפובליקה העממית של סין סי ג'יאווי | 140 אלף | 63 אלף | 700 אלף |
| 20 – 27 באוקטובר 2024 | אליפות צפון אירלנד הפתוחה | בלפסט | אנגליה קיירן וילסון | 9–3 | אנגליה ג'אד טראמפ | 100 אלף | 45 אלף | 550.4 אלף |
| 3 – 10 בנובמבר 2024 | האליפות הבינלאומית | נאנג'ינג | הרפובליקה העממית של סין דינג ג'ונווי | 7-10 | אנגליה כריס ווייקלין | 175 אלף | 75 אלף | 825 אלף |
| 23 בנובמבר – 1 בדצמבר 2024 | אליפות בריטניה | יורק | אנגליה ג'אד טראמפ | 8-10 | אנגליה בארי הוקינס | 250 אלף | 100 אלף | 1.205 מיליון |
| 4 – 7 בדצמבר 2024 | שוט-אאוט | לסטר | אנגליה טום פורד | 0-1 | סקוטלנד ליאם גרהם | 50 אלף | 20 אלף | 171 אלף |
| 9 – 15 בדצמבר 2024 | אליפות סקוטלנד הפתוחה | אדינבורו | הרפובליקה העממית של סין לי פייפאן | 5-9 | הרפובליקה העממית של סין וו ייזה | 100 אלף | 45 אלף | 550.4 אלף |
| 27 בינואר – 2 בפברואר 2025 | המאסטרס הגרמני | ברלין | אנגליה קיירן וילסון | 9-10 | אנגליה בארי הוקינס | 100 אלף | 45 אלף | 550.4 אלף |
| 10 – 16 בפברואר 2025 | אליפות ויילס הפתוחה | ל'אנדידנו | אנגליה מארק סלבי | 6-9 | סקוטלנד סטיבן מגווייר | 100 אלף | 45 אלף | 550.4 אלף |
| 23 בפברואר – 1 במרץ 2025 | הטורניר העולמי הפתוח | יושאן | סקוטלנד ג'ון היגינס | 6-10 | אנגליה ג'ו או'קונור | 175 אלף | 75 אלף | 825 אלף |
| 4 – 9 במרץ 2025 | הגרנד פרי העולמי | קאולון סיטי | אוסטרליה ניל רוברטסון | 0-10 | אנגליה סטיוארט בינגהאם | 180 אלף | 80 אלף | 700 אלף |
| 17 – 23 במרץ 2025 | אליפות השחקנים | טלפורד |  |  |  | 150 אלף | 70 אלף | 500 אלף |
| 31 במרץ – 6 באפריל 2025 | אליפות הסבב | מנצ'סטר |  |  |  | 150 אלף | 60 אלף | 500 אלף |
| 19 באפריל – 5 במאי 2025 | אליפות העולם בסנוקר | שפילד |  |  |  | 500 אלף | 200 אלף | 2.395 מיליון |
תחרויות הסבב בעונת 2024/25 > תחרויות שאינן תחרויות דירוג

| תאריך | שם התחרות | עיר | זוכה | תוצאה | סגן | פרס לזוכה | פרס לסגן | סך כל הפרסים |
| --- | --- | --- | --- | --- | --- | --- | --- | --- |
| 15 – 21 ביולי 2024 | מאסטרס שאנגחאי | שאנגחאי | אנגליה ג'אד טראמפ | 11–5 | אנגליה שון מרפי | 210 אלף | 105 אלף | 825 אלף |
| 11 – 17 בנובמבר 2024 | אלוף האלופים | בולטון | ויילס מארק ויליאמס | 6-10 | הרפובליקה העממית של סין ג'יאו גודונג | 150 אלף | 60 אלף | 440 אלף |
| 18 – 20 בדצמבר 2024 | אליפות הסנוקר של עונת ריאד | ריאד | צפון אירלנד מארק אלן | 1-5 | בלגיה לוקה ברסל | 250 אלף | 125 אלף | 785 אלף |
| 3 בינואר - 5 בפברואר 2025 | ליגת האלופים (טורניר הזמנה) | לסטר | אנגליה מארק סלבי | 0-3 | אנגליה קיירן וילסון | 10 אלף | 5 אלף | 205 אלף (מקסימום)  |
| 12 – 19 בינואר 2025 | מאסטרס | לונדון | אנגליהשון מרפי | 7-10 | אנגליהקיירן וילסון | 350 אלף | 140 אלף | 1.015 מיליון |
↑  בטורניר זה מוענק פרס כספי עבור כל משחקון, כך שסך כל הפרסים בטורניר מושפע ממספר המשחקונים המשוחקים בכל משחק
הערות שוליים

↑  WST, WPBSA
↑  Luke J. Harris, The global snooker market, Sport in Society 24, 2021, עמ' 1718–1728
↑  Barry Glendenning, Gods of Snooker: how the sport went from dingy hobby to national treasure, The Guardian, ‏May 16, 2021
↑  World Snooker Limited, World Snooker Tour
↑  Players, World Snooker Tour
↑  Marco Fu sets out targets after being handed new two-year tour card – 'love of the game still there', Eurosport, ‏May 16, 2023
↑  Tiered format for Home Nations and German Masters in 2024/25, WST, ‏April 5, 2024
תיאטרון הקרוסיבל בשפילד מארח את אליפות העולם בסנוקר מאז 1977
מארק אלן עלה לראשונה לפסגת הדירוג העולמי בתום עונת 2023/24. נכון לפברואר 2025 הוא מדורג במקום השביעי.
הגימנסיה העברית "הרצליה"

| --- | --- |
סמל הגימנסיה
הבניין החדש בז'בוטינסקי. שער הכניסה מסמל את חזית הבניין ההיסטורי
הבניין החדש בז'בוטינסקי. שער הכניסה מסמל את חזית הבניין ההיסטורי
 גימנסיה
 על שם:  בנימין זאב הרצל 
 תקופת הפעילות:  כ"ה בתשרי ה'תרס"ו 1905 – הווה
 מייסדים:  יהודה לייב מטמון-כהן 
 שכבות לימוד:  ז'–י"ב
 מספר כיתות:  53
 בעלי תפקידים
 מנהל:  ד"ר זאב דגני
 באחריות:  עיריית תל אביב-יפו
 סגל:  כ-200 מורים
 תלמידים
 :  כ־1,850
 מיקום
 מיקום:   תל אביב-יפו
 מדינה:  ישראל ישראל
 קואורדינטות:  32°05′13″N 34°47′05″E﻿ / ﻿32.086975°N 34.784828°E﻿ / 32.086975; 34.784828
 http://gymnasia.info
 תבנית:לשוניות2
 
הנהלת הגימנסיה העברית, 1910; משמאל: אליהו ברלין, מנחם שינקין, בן-ציון מוסינזון, חיים בוגרשוב, חיים חיסין
גימנסיה הרצליה ב-1912
כיתה בגימנסיה, 1912
תצלום של הצלם אברהם סוסקין של כיתה בגימנסיה הרצליה סביב שנת 1912
תצלום קבוצתי ביום הלימודים האחרון של המחזור הראשון של גימנסיה הרצליה, תרע"ג 1913, עם המחנך יהודה לייב מטמון-כהן והתלמידים יקותיאל בהרב, יצחק קדמי, חנה חיון, צילה פיינברג שוהם, נחמה פרידמן, משה שרתוק, אליהו גולומב, עקיבא גינזבורג, רבקה שרתוק, יונה פפו, משה מנוחין, נעמן ברמן, משה וולפסון, חיה וייס
תחנת "מוניות גמל" בפתח מבנה הגימנסיה, 1914
מבנה הגימנסיה ההיסטורי, 1936 לערך
לוחית זיכרון במקום הקודם של גימנסיה הרצליה
שער הברזל של גימנסיה הרצליה
הגימנסיה העברית "הרצליה" (בראשי תיבות: גע"ה) היא בית הספר התיכון העברי הראשון ואחד ממוסדות החינוך המפורסמים בישראל. במקור הוקמה ביפו ב־1905, מאוחר יותר עברה לתל אביב לרחוב הרצל. ב-1958 מבנה הגימנסיה נהרס עבור מגדל שלום והגימנסיה עברה לרחוב ז'בוטינסקי בצפון תל אביב. הגימנסיה כוללת חטיבת ביניים ובית ספר תיכון. הגימנסיה היא חברה לתועלת הציבור, והדירקטוריון שלה ממנה את צוות הניהול: חבריו כוללים נציגי מורים, הורים ובוגרים, נציגת עירייה ונציג הסוכנות היהודית. יו"ר הדירקטוריון הוא פרופ' יורם דנציגר, ומנהל בית הספר הוא ד"ר זאב דגני. מספר התלמידים בבית הספר, נכון לשנת 2024, קרוב לאלפיים.
עם מורי הגימנסיה נמנו אישים כמו יוסף חיים ברנר, חיים בוגרשוב, דבורה אילון סרני, צבי נשרי, ישראל דושמן ועוד.
בין בוגרי הגימנסיה נמנים אנשים מרכזיים בחברה הישראלית, ובהם משה שרת, ראש הממשלה השני של מדינת ישראל, בוגר מחזור א' של הגימנסיה; ואייל זמיר, רמטכ"ל צה"ל.
היסטוריה > ייסוד בית הספר

אידיאל "גימנסיה עברית" הועלה על ידי מנחם אוסישקין, חיים בוגר (בוגרשוב), מנחם שינקין וד"ר בן ציון מוסינזון. הניסיון המעשי הראשון להקים גימנסיה עברית בארץ ישראל היה של ד"ר יהודה לייב מטמון-כהן ואשתו פניה מטמון-כהן, אשר בשנת 1905 הקימו בית ספר פרטי בשני חדרים בדירתם שביפו ברחוב הנקרא כיום "רחוב הגימנסיה העברית" ליד כיכר השעון, ולאחר מכן ברחוב אילת מספר 21 ביפו. למוסד הלימוד שהקימו קראו הגימנסיה העברית. כך נוסד בית הספר העל יסודי הראשון בעולם שבו שפת הלימוד הייתה עברית. שנת הלימודים השנייה החלה בכ"ג תשרי תרס"ז (אוקטובר 1906) עם כ-40 תלמידים.
בשנת 1909 הועברה הגימנסיה לרחוב הרצל בתל אביב הקטנה ונקראה על שם בנימין זאב הרצל, וכך זכתה לשם בו היא מוכרת כיום.
למזכיר הראשון של הגימנסיה מונה ב-1908 חיים זיידמן, לימים מורשה חתימה ביפו ומנהל בנק אפ"ק בצפת.
במחזור הראשון למדו, בין השאר, משה שרת, אליהו גולומב, דב הוז, רבקה שרתוק (אחותו של משה שרת ולימים אשתו של הוז), דוד בית לחמי, רבקה רזניק, צילה פיינברג (בתם של ישראל פיינברג ופניה בלקינד, אחותו של אבשלום פיינברג ואמה של תמר אשל) ומשה מנוחין (אביו של הכנר יהודי מנוחין).
בשנת 1915 יוסף חיים ברנר היה המורה לספרות.
ב-1917, בעקבות גירוש היהודים מתל אביב ויפו במלחמת העולם הראשונה הועברה הגימנסיה העברית הרצליה זמנית למוסד החינוכי מאיר שפיה ליד זכרון יעקב. המורים והתלמידים שהו במקום כשנה וחצי.
היסטוריה > הבניין ההיסטורי

הבניין ההיסטורי של בית הספר, שהוקם ב-1909 בקצה רחוב הרצל פינת רחוב אחד העם בתל אביב, היה בנוי בסגנון הארץ ישראלי.
הבניין שכן על גבעה קטנה בקצה רחוב הרצל ובלט באופן סימטרי בקצה הרחוב הראשי של תל אביב. צורת מיקומו והשפעתו של המבנה על התפקוד האורבני של האזור הציבו את בית הספר בתודעת תושבי תל אביב כמוסד בעל חשיבות עליונה, ואת החינוך כנדבך החשוב ביותר במרקם העיר. הבניין תוכנן על ידי האדריכל יוסף ברסקי, בשיתוף עם בוריס שץ, איש בצלאל, ונקרא על שם התורם שמימן את בנייתו, הפילנתרופ היהודי-בריטי יעקב מוזר.
טקס הנחת אבן הפינה של הגימנסיה התרחש בי' באב, כאשר בהכרזת האירוע נכתב: "ברביעי בשבת, בעשירי לחודש מנחם אב, בשנת אלף שמונה מאות ארבעים ואחת לחורבן בית המקדש, בשנה השתים עשר לכנסייה הציונית, הונחה אבן הפינה לבניין הגימנסיה העברית ביפו." בחירת התאריך נעשתה באופן סמלי, על מנת להדהד את סיום חורבן בית המקדש, ואת העובדה שהיום מוכר במסורת כיום שלאחר לידת המשיח.
בניין הגימנסיה היווה אחד ממרכזי התרבות והחינוך המרכזיים בתל אביב עד הריסתו.
היסטוריה > הגימנסיה במלחמת השחרור

בהפוגה השנייה במלחמת העצמאות (יוני 1948), פונו ילדי קריית ענבים לתל אביב ומוקמו בגימנסיה הרצליה. בימים הראשונים עדיין נערכו לימודים בגימנסיה ולכן שוכנו הילדים באולם הספורט שהיה בחצר. האולם הענק העגול חולק לגזרות בהתאם לקבוצות-הגיל, שהופרדו באמצעות ארגזי-עץ. עם תום שנת הלימודים של התל אביבים עברו ילדי קריית-ענבים לחדרי הכיתות, והחיים נכנסו לשיגרה בעזרת מספר מורים ומטפלות. בתקופה זו שימש המקום גם כמקום התאוששות לחברי המשק, שאגב ביקור ילדיהם, גם נפשו מעט מתקופה ארוכה של חיים באזור לחימה. עם תחילת שנת הלימודים החדשה ופרוץ ההפוגה השנייה - פונו הילדים.
היסטוריה > המעבר לבניין ברחוב ז'בוטינסקי והריסת הבניין ההיסטורי

בשל ריבוי מספר התלמידים ומצבו הרעוע של הבניין המקורי, הוחלט להעביר את בית הספר למעונו החדש ברחוב ז'בוטינסקי. בית הספר החל לפעול במקומו החדש ב-1958, והריסת המבנה הישן החלה בחודש יולי שנת 1959 כדי לפנות מקום למגדל שלום, שחלקו הראשון נחנך ב-1962. ההחלטה על הריסת מבנה בית הספר התקבלה לראשונה במרץ 1940 בהחלטת עירייה המאשרת תוכנית בניין עיר, שבמסגרתה רחוב הרצל יימשך לכיוון חוף הים. ההחלטה על הריסת המבנה, במקום על שיפוצו ושימורו, הייתה החלטה שנויה במחלוקת וגרמה לכעס רב בקרב בוגרי בית הספר, אדריכלים ואנשי רוח. הריסת המבנה בעל המורשת ההיסטורית והאדריכלית הרבה, גרמה לזעזוע שהביא את נושא שימור המבנים למודעות ציבורית. המועצה לשימור אתרי מורשת בישראל, שהוקמה בשנות ה-80, בין היתר ברוח גלי המחאה על הריסת המבנה, אף הציבה את חזית הגימנסיה הישנה כסמלה, על מנת לזכור את הטעות המרה שנעשתה בהריסת המבנה. אך סמלי הוא שבקומת המרתף של מגדל שלום מאיר, שהוקם על חורבות הגימנסיה, פועל ארכיון אדריכלות ישראל, יוזמה פרטית שנועדה לתעד את האדריכלות בארץ ולהציל אוספים אדריכליים פרטיים וציבוריים שרבים מהם הושלכו בעשורים האחרונים.
היסטוריה > הפנימייה הצבאית

בין השנים 1965–1984 למדו בגימנסיה חניכי הפנימייה הצבאית לפיקוד שבתל אביב.
הגימנסיה

הגימנסיה העברית "הרצליה" היא בית ספר על יסודי שש-שנתי. במשך שנים רבות למדו בגימנסיה רק תלמידים מאזור צפון תל אביב. בשנת 1970 החל במוסד תהליך שכלל אינטגרציה ושילוב של תלמידים מדרום העיר. בתחילה מספר התלמידים מהדרום שבחרו ללמוד בבית הספר היה קטן, אך עד מהרה הפכה הגימנסיה לסמל לאינטגרציה ולשילוב בין תלמידים המגיעים ממעמד סוציו-אקונומי שונה. כ-50% מהתלמידים מגיעים מדרום העיר.
הגימנסיה > הוראה ופרויקטים חינוכיים

בית הספר חלוץ בתחום ההתנדבות והמחויבות האישית של התלמידים.
בשנת הלימודים תשע״ז, החל פיילוט בקרב תלמידי שכבת ט', אשר במסגרתו, התלמידים לומדים עם מכשירים ניידים כגון סמארטפונים, טאבלטים, ומחשבים ניידים כתחליף לספרי הלימוד המודפסים. הפרויקט נגנז בהמשך.
הגימנסיה > משלחות נוער ותחרויות

הגימנסיה מנהלת קשרים עם בתי ספר תיכונים בגרמניה, באיטליה ובלוס אנג'לס (ארצות הברית) ומבצעת חילופי משלחות עם בתי הספר הללו. תלמידי בית הספר שותפים במגוון תחרויות ארציות ובינלאומיות שונות, ביניהן: הכימיאדה (כימיה) ותחרות FIRST (רובוטיקה).